Afdlin Shauki

Dato' Haji **Afdlin Shauki bin Aksan** (lahir 19 Mei 1971) atau dikenali sebagai **Chief Kodok** dan juga **Sedey Malas** oleh peminatnya merupakan seorang pelakon, pelawak, pengarah, penerbit, penulis skrip, pengacara dan penyanyi lelaki Malaysia. Beliau memulakan kerjayanya sebagai penyanyi di bawah Roslan Aziz Productions (RAP) dan berpengalaman menjadi pengacara bagi ***Anugerah Industri Muzik*** (AIM) sebanyak 5 kali. Pada tahun 2003, beliau melancarkan album studio sulungnya, *[[Fuuyo!]]* yang mana Afdlin turut mencipta beberapa lagu.

Selain itu, beliau juga menjadi pengacara untuk beberapa rancangan TV seperti ***Golden Dreams*** (1999), ***Golden Dreams Extreme*** (2000), ***TV: ISM*** (2003), ***Ah-ha*** (2004), ***Liga Lawak Superstar*** (2013) dan ***Arena Panggang*** (2018). Afdlin terkenal dengan filem-filem lakonannya seperti ***Anna and the King*** (1999), ***Soal Hati*** (2000), ***Soalnya Siapa?*** (2002), ***Biar Betul*** (2004), ***Cuci*** (2008), ***Sepi*** (2008), ***Nasi Lemak 2.0*** (2011), ***Kami Histeria*** (2014), ***Bikers Kental 2*** (2019) dan ***Imaginur*** (2023). Beliau juga terkenal dengan filem-filem arahannya seperti ***Buli*** (2004), ***Baik Punya Cilok*** (2005), ***Buli Balik*** (2006), ***Sumolah*** (2007), ***Papadom*** (2009), ***Misteri Jalan Lama*** (2011) dan ***Untuk Tiga Hari*** (2012).

Beliau telah menerima pelbagai anugerah dan pencalonan dalam industri hiburan seperti **Anugerah Industri Muzik** dan **Festival Filem Malaysia**. Pada Jun 2018, *[[Harian Metro]]* menyenaraikan beliau sebagai salah seorang daripada 10 pelakon popular yang meraih pengiktirafan di peringkat global.

## Kehidupan awal
Afdlin dilahirkan pada 19 Mei 1971 di Johor Bahru, Johor dan merupakan anak sulung daripada 10 beradik kepada Aksan Abu Bakar dan Fadzilah Jelani. Adik-beradik beliau yang lain termasuk Aizam Syamsul, Jefri Adzman dan Afiza. Beliau memiliki ijazah dalam jurusan arkitek dari sebuah universiti di Amerika Syarikat.

## Kerjaya
Afdlin bermula sebagai bintang televisyen kanak-kanak pada awal 1980-an apabila menyertai rancangan hiburan mingguan *Senandung Irama* terbitan Radio Televisyen Malaysia (RTM). Menerusi rancangan ini, beliau membuat persembahan nyanyian, lakonan dan pengacaraan, seterusnya menjadi pengacara di TV Pendidikan.

### Muzik
Sebagai seorang penyanyi, pemuzik dan penghibur serba boleh secara langsung&mdash;Afdlin, bersama-sama dengan kumpulannya Acidiz, mengetengahkan genre R&B, jaz asid dan funk. Beliau menyertai Roslan Aziz Productions (RAP) sebagai salah seorang artis rakamannya. Bersama-sama dengan rakan selabel termasuk Zainalabidin, Zubir Ali dan Sheila Majid, beliau muncul dengan album kompilasi *[[Ikhlas (album)|Ikhlas]]* yang dikeluarkan pada 22 November 1991, di mana beliau menyumbangkan lagu bertajuk "Pagi", menampilkan duet bersama Sheila. Pada 25 Disember 1992, Afdlin mengadakan persembahan untuk penonton sebanyak 50,000 di Konsert Ikhlas 1992 bersama artis-artis RAP. Beliau telah mempersembahkan salah satu daripada kelab-kelab jazz yang paling dihormati di Eropah seperti Ronnie Scott, sebagai persembahan pembukaan untuk Sheila Majid untuk jelajah 1996 UK. Beliau juga membuat penampilan tetamu dengan anak didik David Foster Jordan Hill bagi jelajah Malaysia 1997 nyanyiannya "Till The End Of Time".

Album sulungnya, *[[Fuuyo!]]* telah dikeluarkan pada November 2003. Antara lagu yang dikeluarkan sebagai single ialah "Daku Percaya", "Aku Lelaki" dan "Waras". Beliau memenangi kategori lagu Pop Etnik Terbaik di Anugerah Juara Lagu ke-19 pada tahun 2005 untuk lagu yang ditulisnya untuk Dayang Nurfaizah bertajuk "Erti Hidup".

Afdlin merupakan antara 120 selebriti popular tanah air yang menjayakan projek muzik di bawah kendalian Pete Teo, Malaysian Artistes For Unity (MAFU) yang bertujuan bagi meraikan kepelbagaian budaya dan idea Bangsa Malaysia menerusi lagu dan video. Selebriti yang terlibat termasuk Maya Karin, Awie, Ning Baizura, Jason Lo, Sharifah Amani, Adibah Noor dan lain-lain.

### Televisyen
Afdlin telah bekerja sebagai seorang pelakon, pengarah dan penyampai TV. Beliau menerima anugerah untuk Penyampai Terbaik dalam Program Hiburan di Anugerah Televisyen Asia 1999 kerana peranannya sebagai pengacara rancangan bual bicara lewat malam *Bila Larut Malam* di Astro Ria. Beliau juga telah menjadi pengacaranya selama enam tahun berturut-turut, serta pertunjukan permainan, sukan, muzik dan program gaya hidup.

Beliau pernah menjadi salah seorang pengacara rancangan bual bicara *TV: ISM* bersama Najip Ali (Singapura) dan Sarah Sechan (Indonesia).

Belliau juga menjayakan peranan undangan dalam siri animasi *[[Upin & Ipin]]* musim keenam di TV9 menerusi episod "Raja Buah" yang mana beliau tampil dalam bentuk animasi 3D.

Penyertaan Boboi (Afdlin Shauki dan Harun Salim Bachik) dalam Maharaja Lawak Mega 2011 cukup menggelikan kerana mereka dua beradik tetapi berlainan ibu. Dua beradik ini berkongsi bapa yang sama perangai dan datuk yang sama melucukan. Akhirnya Boboi membawa hadiah kedua, wang tunai sebanyak RM250,000 berserta sebuah trofi. Sementara  kumpulan Osbon mendapat RM350,000 dan trofi Astro. Ketiga pula ialah kumpulan Saehu memenangi RM150,000 dan trofi. Keempat ialah kumpulan Syok membawa pulang RM50,000 berserta trofi. 

Juri tetap ialah Datuk Redzuawan Ismail (Chef Wan), penyanyi Siti Nurhaliza dan bekas pemain bola sepak negara Zainal Abidin Hassan. AC Mizal menjadi pengacara tetap.

### Filem
Sebagai pelakon filem, kemunculan filem pertamanya ialah sebagai sebahagian daripada barisan pelakon undangan untuk filem terbitan Pesona Pictures *[[Mimpi Moon]]*, yang diikuti dengan peranannya sebagai "pencerita" dalam filem Hollywood *[[Anna and the King]]*. Beliau memegang watak romantis pertamanya dalam filem *[[Soal Hati]]* terbitan Serangkai Filem, dan telah dianugerahkan Pelakon Lelaki Terbaik untuk watak Daniel di Anugerah Skrin Panca Delima 2000. Beliau telah membintangi *[[Soalnya Siapa?]]*, kesinambungan filem itu.

Afdlin terlibat dalam pelbagai projek terus ke VCD, *[[Kelibat]]*, satu usaha perkongsian keuntungan antara pelakon yang terlibat dan Vision Works dan ia telah dikeluarkan April 2004.

Kemunculan skrin pertama beliau sebagai seorang penulis dan pengarah, serta pelakon utama filem *[[Buli (filem)|Buli]]*  terbitan Grand Brilliance berkisarkan tentang seorang pelajar teknikal dan tak padan sosial dalam dunia korporat dan sangat sosial. Beliau telah dianugerahkan Pengarah Baru Harapan, Lakon Layar Terbaik dan Cerita Asal Terbaik di Festival Filem Malaysia untuk hasil karyanya. Pada tahun yang sama beliau telah dianugerahkan untuk Pelakon Terbaik, Pengarah Terbaik dan Lakon Layar Terbaik pada Anugerah Skrin dianjurkan oleh TV3. Sekuel akhirnya, "Buli Balik", telah dianugerahkan Pengarah Terbaik, Cerita Asal Terbaik dan Anugerah Filem Terbaik pada Festival Filem Malaysia 2006 dan juga Pengarah Terbaik dan Anugerah Lakon Layar Terbaik pada Anugerah Skrin pada tahun yang sama.

Filem lain sejak itu termasuk *[[Gila-Gila Pengantin Remaja]]*, *[[Pontianak Harum Sundal Malam]]*, *[[Biar Betul]]* dan *[[Baik Punya Cilok]]* (yang menerima Anugerah Penggemar Filem Pilihan di Anugerah Skrin).

Pada tahun 2007, Afdlin mengarahkan, menulis dan berlakon dalam filem *[[Sumolah]]* di bawah syarikatnya Vision Works, yang telah dijemput untuk tayangannya di Festival Filem Antarabangsa Fukuoka. Pada tahun yang sama, beliau mengarahkan filem kerjasama Malaysia dan Thailand, *[[Brave]]*. Beliau juga menerbitkan, mengarahkan dan telah menulis *[[Los dan Faun]]* di bawah syarikat yang sama. Beliau memainkan peranan utama dan undangan dalam kedua-dua filem.

Pada tahun 2009, Afdlin mengarahkan filem *[[Papadom]]*, berkisarkan tentang suami dan bapa, sibuk yang kehilangan isterinya dalam kemalangan, dan berakhir menjadi lebih-perlindungan kepada anak perempuannya. Drama komedi pahit manis ini telah mendapat pelbagai anugerah di Festival Filem Malaysia ke-22 pada tahun yang sama bagi kategori Cerita Asal Terbaik, Pelakon Lelaki Terbaik, Filem Terbaik, serta Skor Muzik Terbaik untuk Filem. Afdlin dan pelakonnya dalam *Papadom* Liyana Jasmay juga memenangi Best Chemistry Couple di Anugerah Shout! anjuran 8TV. *Papadom* bertanding dalam Festival Filem Antarabangsa Asia Pasifik diadakan di Taiwan pada Disember 2009. Filem ini turut bertanding dalam Festival Filem Osaka Asia 2010 di Pertandingan Antarabangsa dan menerima tempat ke-3 daripada 12 filem mengambil bahagian dalam Anugerah Pilihan Penonton. "Papadom" telah diterbitkan semula untuk versi Tamil untuk penonton Tamil Malaysia dan telah dikeluarkan pada November 2010.

Kembali bergandingan bersama Awie, Afdlin memegang watak sebagai Aidid dalam filem *[[Bikers Kental 2]]* arahan Helmi Yusof yang ditayangkan pada 14 Mac 2019.

### Politik
Dato' Afdlin Shauki menyertai UMNO pada 2012. Beliau dan Altimet diumum penyertaan ke dalam Parti Keadilan Rakyat (PKR) oleh Presiden PKR Dato' Seri Anwar Ibrahim pada 1hb April 2021. PKR yang diterajui Datuk Seri Anwar Ibrahim itu, kata Afdlin, menawarkan ruang dan kedudukan untuk beliau berkongsi aspirasinya dalam kerja-kerja kemanusiaan. Dalam masa sama, seniman itu menjelaskan, nilai perjuangan dan semangat kental Anwar sebagai pemimpin juga banyak mendorong beliau untuk mendekati rakyat. 

Afdlin yang merupakan ahli PKR Cabang Parlimen  bertanding dalam Pemilihan PKR 2022 sebagai Ketua Cabang dan mencabar penyandang YB Nik Nazmi Nik Ahmad namun tewas. Altimet pula berjaya memperoleh undi tertinggi dalam pertandingan Ketua PKR Cabang  dan mengalahkan Hans Isaac yang juga ahli PKR. Hans Issac walau bagaimanapun dipilih sebagai Ahli Majlis Pimpinan Pusat PKR. 

Pada 2 Mei 2023, Afdlin dilantik sebagai Pengerusi Yayasan Wilayah Persekutuan Media Sdn Bhd yang merupakan subsidiari milik Yayasan Wilayah Persekutuan. Syarikat tersebut merupakan pemilik kepada media WilayahKu. Pada 14hb Julai 2023 pula, Dato' Afdlin mewakili PKR dilantik sebagai Ahli Lembaga Penasihat Dewan Bandaraya Kuala Lumpur (DBKL) bersama-sama pemimpin PKR Wilayah Persekutuan Kuala Lumpur yang lain iaitu Abdul Basir V. Kunhimohamed, Lai Cheng Heng dan Jayakumar R. Muniandy.

## Cabang lain
Pada Disember 2016, Afdlin melengkapkan portfolio kerjayanya dengan menceburi perniagaan. Usaha tekun beliau membawa kepada tertubuhnya restoran Comedy Planet yang berkonsepkan komedi di Kilang Bateri, Johor Bahru, Johor di mana beliau lahir dan membesar. Comedy Planet menghidangkan persembahan komedi daripada pelawak-pelawak profesional dan amatur dari seluruh negara dan turut menyediakan ruang pentas bagi memudahkan ‘pelanggan’ berkongsi hiburan jenaka, berpuisi dan mengetengahkan bakat seni mereka. Cawangan kedua restoran ini telah dibuka di Great Eastern Mall di Ampang, Selangor.

Pada November 2016, Afdlin melancarkan aplikasi E-Komik Boboi sebagai inovatif hiburan komik ke dunia aplikasi menggunakan sistem operasi Android dan iOS. Menurut beliau, aplikasi berkenaan dibangunkan dengan matlamat untuk memastikan industri komik tanah air sentiasa relevan dan kompetitif.

Pada Ogos 2017, Afdlin mengumumkan yang beliau dan Datuk AC Mizal akan melancarkan stesen TV mereka yang dikenali sebagai Syiok TV yang merupakan usahasama antara mereka berdua melalui syarikat VisionWorks milik Afdlin dan Syiok Media Network milik AC. Afdlin mengumumkan pada Ogos 2019 bahawa beliau telah menarik diri dari Syiok TV kerana dikatakan tidak sependapat dengan AC. Syiok TV kemudian bertukar nama kepada Awesome TV.

Selain itu, beliau juga memiliki penglibatan dalam bidang politik. Pada awal 2021, beliau menyatakan hasrat untuk menjadi aktif dalam bidang politik sebagai wakil daripada bidang seni, dan menyertai Parti Keadilan Rakyat (PKR) secara rasmi pada 1 April, dengan menyatakan bahawa "tiada orang (ahli politik) hormat orang seni macam Datuk Seri Anwar (ketua PKR)".

## Aktiviti kemanusiaan
Pada 10 Jun 2017, Afdlin bersama enam sukarelawan daripada Yayasan Kubra dan Yayasan Pendidikan Qasimul Ulum bertolak ke Beirut, Lubnan bagi menyertai misi kemanusiaan untuk membantu pelarian Syria di sana. Misi tersebut yang juga merupakan anjuran yayasan miliknya bertujuan membantu pelarian Syria yang sedang hidup dalam kesusahan dan kelaparan. Ini merupakan penyertaan beliau buat kali kedua selepas pertama kali mengikuti rombongan ke Jordan pada 2016, juga dengan objektif sama, iaitu membantu pelarian Syria.

## Kehidupan peribadi
Beliau berkahwin dengan Maria Christina Orow (anak kepada bekas ahli parlimen Tuaran, Monggoh Orow) pada 1997 dan dikurniakan tiga anak, iaitu Mia Sara, Anais dan Ileana Matin. Anak sulungnya, Mia Sara turut berkecimpung dalam bidang lakonan. Mereka bercerai pada bulan Ramadan 1443H (April 2022M).

Ibu beliau, Fadzillah Jelani meninggal dunia pada 15 Oktober 2018 di Institut Jantung Negara (IJN) selepas menjalani pembedahan pintasan jantung pada 9 Oktober. Adik bongsunya, Jeffri Adzman, seorang pereka grafik dan penyunting video meninggal dunia di Hospital Thomson Kota Damansara, Petaling Jaya selepas terbabit dalam kemalangan di yang menyebabkannya mengalami cedera parah di kepala. Afdlin dilaporkan memohon bantuan orang ramai mengesan kereta Perodua Myvi berwarna hijau yang dipercayai melanggar Jefri dalam insiden pada Ahad, 9 Jun 2019. Bapanya, Aksan Abu Bakar meninggal dunia pada 11 Ogos 2020.

## Pencapaian cemerlang
Pada 26 September 2017, Afdlin dikurniakan Darjah Indera Mahkota Pahang (DIMP) yang membawa gelaran Dato' oleh Sultan Pahang, Sultan Ahmad Shah. Selain beliau, usahawan kosmetik terkenal dan pengasas syarikat kosmetik D'Herbs, Dato' Aliff Syukri Kamarzaman dianugerahkan darjah Sri Darjah Sri Sultan Ahmad Shah Pahang (SSAP) yang membawa gelaran Dato' Sri.

Beliau bersama-sama dengan Namron, Syamsul Yusof, Bront Palarae, Shaheizy Sam, Zahiril Adzim, Chew Kin Wah, June Lojong, Maya Karin dan Puteri Balqis telah disenaraikan sebagai salah seorang daripada 10 pelakon popular yang berjaya meraih pengiktirafan di peringkat global oleh *[[Harian Metro]]* pada Jun 2018.

## Kolaborasi
Afdlin mempunyai beberapa pelakon yang berlakon di dalam lebih daripada satu filem arahannya. Anaknya **Mia Sara Shauki** muncul dalam 7 filem ialah pelakon yang kerap bekerjasama dengan beliau, sementara **Hans Isaac**, **Riezman Khuzaimi**, **Harun Salim Bachik** dan **Adlin Aman Ramlie**, **Aziz M. Osman** dan **Vanida Imran** muncul dalam 6 filem, manakala **AC Mizal**, **Din Beramboi**, **Liyana Jasmay** dan **Henzi Andalas** muncul dalam 5 filem.

## Diskografi

### Album studio

### Album kompilasi

### Single

### Diskografi penerbitan

## Filemografi

### Filem

### Drama

### Drama web

### Telefilem

### Televisyen

### Teater

## Videografi

### Muzik video

## Anugerah dan pencalonan

## Penghargaan
;Penghargaan Malaysia

* Darjah Indera Mahkota Pahang (DIMP) - **Dato**' (2017)

## Rujukan

## Pautan luar

* Laman web rasmi
* 
* Afdlin Shauki di Discogs
* 
* 
*